Aursjøen
Store norske leksikon,Geografi,Norges geografi,Innlandet,Oppland
Aursjøen, innsjø på grensen mellom Lesja kommune i Innlandet og Molde kommune i Møre og Romsdal. Innsjøen ligger på 856–827,3 moh., og er 36,8 km² ved høyeste regulerte vannstand. Avløpselva Aura renner gjennom Eikesdalen til Eikesdalsvatnet.
Aursjøen, med opprinnelig areal på 7,6 km², er siden 1953 oppdemt sammen med vannene Grynningen og Gautsjøen til hovedmagasin for Aura og Osbu kraftverker, og har et magasinvolum på 561 millioner m³. Demningen, som er en fyllingsdam med frontal tetningsplate av betong, ble rehabilitert i 2006. Dammen har flomavledning over et 165 meter fritt overløp. Les mer i Store norske leksikon Lesja Molde Møre og Romsdal